54. ΝΟΜΟΣ υπ’ αριθ.97 της 28 Ιουλ./1 Αυγ. 1975 (ΦΕΚ Α΄ 160) Περί εντάξεως των προσωρινών δημοτικών και κοινοτικών εισπρακτόρων. Άρθρ.1.-1.Οι, κατά την έναρξιν της ισχύος του παρόντος υπηρετούντες ως προσωρινοί δημοτικοί και κοινοτικοί εισπράκτορες, συμπληρώσαντες μέχρι 31 Δεκ. 1974 τριετή υπηρεσίαν, εντάσσονται εις τας κατά το άρθρ.2 του παρόντος συνιστωμένας τακτικάς θέσεις των οργανισμών τοπικής αυτοδιοικήσεως ως ακολούθως: α)Οι ασχολούμενοι με την είσπραξιν των εσόδων ωρισμένου δήμου ή ωρισμένης κοινότητος εις τον οικείον οργανισμόν τοπικής αυτοδιοικήσεως. β)Οι ασχολούμενοι με την είσπραξιν των εσόδων πλειόνων δήμων ή δήμων και κοινοτήτων εις τον πολυπληθέστερον δήμον, και  γ)Οι ασχολούμενοι με την είσπραξιν των εσόδων πλειόνων κοινοτήτων εις την πολυπληθεστέραν κοινότητα, ης το προσωπικόν υπάγεται εις τας διατάξεις του Α΄ βιβλίου του Ν.Δ.1140/1972 «περί κώδικος καταστάσεως δημοτικών και κοινοτικών υπαλλήλων» (ανωτ. αριθ.46) 2.Οι από 1ης Ιαν. 1975 και εφεξής συμπληρώσαντες ή συμπληρούντες τριετή υπηρεσίαν προσωρινοί εισπράκτορες εντάσσονται κατά τας διατάξεις του παρόντος. 3.Δια την κατά τας διατάξεις των παρ.1 και 2 του παρόντος άρθρου συμπλήρωσιν της τριετίας υπολογίζεται και άπασα η καθ’ οιονδήποτε τρόπον επί σχέσει δημοσίου ή ιδιωτικού δικαίου προσφερθείσα προς το Δημόσιον, τα Νομικά Πρόσωπα Δημοσίου Δικαίου και τους Οργανισμούς Τοπικής Αυτοδιοικήσεως προϋπηρεσία εφ’ όσον αύτη έχει διανυθή μετά των τυπικών προσόντων της εις ην η ένταξις θέσεως. 3.Β.β.52 Κατάσταση Δημοτικών και Κοινοτικών Υπαλλήλων Κατάσταση Δημοτικών και Κοινοτικών Υπαλλήλων 3.Β.β.53-54 Ειδικώς δια τον υπολογισμόν της διανυθείσης επί σχέσει ιδιωτικού δικαίου προϋπηρεσίας, δέον όπως αύτη αναγνωρίζηται απαραιτήτως ως συντάξιμος υπό της οικείας περί των υπαλλήλων των Οργανισμών Τοπικής Αυτοδιοικήσεως Νομοθεσίας. Άρθρ.2.-1.Εντός εξαμήνου από της ενάρξεως της ισχύος του παρόντος, οι οικείοι οργανισμοί ων το προσωπικόν υπάγεται εις τας διατάξεις του Α΄ βιβλίου του Ν.Δ.1140/1972, κατόπιν προσκλήσεως του Νομάρχου, υποχρεούνται να προέλθουν εις την τροποποίησιν του οργανισμού εσωτερικής υπηρεσίας των και να συμπεριλάβουν εις αυτούς αναλόγως ενιαίας επί βαθμοίς 10ω-6ω θέσεις Κλάδου Β1 προς ένταξιν των κατά το άρθρ.1 του παρόντος υπηρετούντων ήδη προσωρινών εισπρακτόρων. Οι μη κεκτημένοι απολυτήριον Γυμνασίου εξελίσσονται μέχρι του 7ου βαθμού. 2.Η ένταξις ενεργείται, ανεξαρτήτως ηλικίας, επί τη βάσει των τυπικών και ουσιαστικών προσόντων κατόπιν αιτήσεως του ενδιαφερομένου υποβαλλομένης εντός εξαμήνου από της ενάρξεως ισχύος του παρόντος δια τους συμπληρώσαντες κατά την έναρξιν αυτού τριετή υπηρεσίαν, άλλως από της συμπληρώσεως τοιαύτης υπηρεσίας, δι’ αποφάσεως του αρμοδίου προς διορισμόν οργάνου, εγκρινομένης υπό του νομάρχου κατόπιν συμφώνου γνώμης των οικείων κατά τα άρθρ.63 και 64 του Ν.Δ.1140/1972 υπηρεσιακών συμβουλίων και δημοσιευομένης δια της Εφημερίδος της Κυβερνήσεως. 3.Η ένταξις γίνεται εις τον εισαγωγικόν βαθμόν της θέσεως, δύναται όμως να γίνη και εις ανώτερον τούτου, εφ’ όσον ο εντασσόμενος έχει χρόνον υπηρεσίας ίσον προς τον απαιτούμενον κατά τας οικείας περί προαγωγών διατάξεις δια την μέχρι του ανωτέρω τούτου βαθμού προαγωγικήν εξέλιξίν του. Ο τυχόν πλεονάζων χρόνος μετά την κατά τα ανωτέρω ένταξιν λογίζεται ως διανυθείς εις τον εις ον ενταχθήσεται έκαστος, βαθμόν. Η κατά την παρ.3 του άρθρ.1 του παρόντος προϋπηρεσία υπολογίζεται δια την κατά τα ανωτέρω ένταξιν. 4.Οι ούτως εντασσόμενοι τίθενται εις το αριστερόν των υπηρετούντων ομοιοβάθμων των και δεν δύνανται να κριθούν δια τον 5ον βαθμόν πριν ή αποκτήσουν δικαίωμα κρίσεως δια τον βαθμόν τούτον και οι κατά τον χρόνον της εντάξεως αυτών υπηρετούντες τακτικοί υπάλληλοι του οικείου Κλάδου. Η μεταξύ των, επί τω αυτώ βαθμώ, εντασσομένων σειρά  αρχαιότητος καθορίζεται υπό του οικείου ως άνω υπηρεσιακού συμβουλίου επί τη βάσει του χρόνου της υπολογιζομένης προς ένταξιν υπηρεσίας αυτών. (Μετά τη σελ.140,378) Σελ.140,379 5.Η απαιτουμένη δαπάνη δια την καταβολήν των αποδοχών και των συναφών εισφορών εις ασφαλιστικούς οργανισμούς των ενταχθησομένων προσωρινών εισπρακτόρων κατανέμεται δι’ αποφάσεως του νομάρχου εις βάρος των δήμων και κοινοτήτων, ων την είσπραξιν των εσόδων έχουν αναλάβει οι ενταχθησόμενοι εισπράκτορες, αναλόγως των ετησίως πραγματοποιουμένων εσόδων. Άρθρ.3.-Προσωρινός εισπράκτωρ ασχολούμενος με την είσπραξιν εσόδων πλειόνων κοινοτήτων, ων το προσωπικόν δεν υπάγεται εις τας διατάξεις του Α΄ Βιβλίου του Ν.Δ.1140/1972, καθίσταται υπάλληλος της πολυπληθεστέρας κοινότητος, η δε υπηρεσιακή αυτού κατάστασις διέπεται υπό των περί των υπαλλήλων των εν λόγω κοινοτήτων ισχυουσών εκάστοτε διατάξεων. Άρθρ.4.-Επί παντός θέματος υπηρεσιακής καταστάσεως των εισπρακτόρων των ασχολουμένων με την είσπραξιν των εσόδων πλειόνων δήμων ή κοινοτήτων, τας κατά τας κειμένας διατάξεις αρμοδιότητας του δημάρχου ή του προέδρου της κοινότητος και του κοινοτικού συμβουλίου ασκεί ο νομάρχης, αποφασίζων πάντοτε κατόπιν συμφώνου γνωμοδοτήσεως του κατά το άρθρ.63 του Ν.Δ.1140/1972 υπηρεσιακού συμβουλίου. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 140,380 